ai4bharat/Pralekha huggingface dataset:
ગૃહ મંત્રાલય
કેન્દ્રીય ગૃહ મંત્રી અને સહકારિતા મંત્રી, શ્રી અમિત શાહે પ્રધાનમંત્રી શ્રી નરેન્દ્ર મોદીને જન્મદિવસની હાર્દિક શુભેચ્છાઓ પાઠવી અને તેમના લાંબા આયુષ્ય અને સારા સ્વાસ્થ્ય માટે પ્રાર્થના કરી
રાષ્ટ્રના લોકપ્રિય પ્રધાનમંત્રી શ્રી નરેન્દ્ર મોદીએ તેમની દ્રષ્ટિ, અથાક પ્રયાસો અને નિઃસ્વાર્થ સેવાથી કરોડો લોકોના જીવનમાં સમૃદ્ધિ અને આત્મવિશ્વાસ લાવ્યા છે
શ્રી નરેન્દ્ર મોદીમાં નેતૃત્વ, સંવેદનશીલતા અને સખત મહેનતનો અનોખો સમન્વય છે
શ્રી નરેન્દ્ર મોદીએ આપણા દેશના પ્રયાસોના માપદંડ અને કાર્યક્ષેત્રને બદલી નાખ્યું છે, પછી તે કોવિડ-19 રસીના વિકાસમાં હોય કે ચંદ્રયાન-3ની સફળતા, આજે સમગ્ર વિશ્વમાં આપણો ત્રિરંગો ગર્વથી ઊડી રહ્યો છે
પ્રધાનમંત્રી શ્રી નરેન્દ્ર મોદીએ દરેક ભારતીયના હૃદય સાથે જોડાણ કર્યું છે અને તેમને દેશના વિકાસ સાથે જોડવાનું નોંધપાત્ર કાર્ય પૂર્ણ કર્યું છે, જે ઇતિહાસમાં અભૂતપૂર્વ સિદ્ધિ છે
દેશના લાખો ગરીબ લોકોને ગરીબીના અભિશાપમાંથી મુક્ત કરવા અને તેમના જીવનમાં પરિવર્તન લાવવાના તેમના સંકલ્પને કારણે, શ્રી મોદીને આજે 'દીનમિત્ર' તરીકે ઓળખવામાં આવે છે
શ્રી નરેન્દ્ર મોદી નવા ભારતના આર્કિટેક્ટ છે, જેમણે આપણા દેશના પ્રાચીન વારસા પર આધારિત ભવ્ય અને આત્મનિર્ભર ભારત માટે મજબૂત પાયો સ્થાપિત કરવા માટે કામ કર્યું છે
સંસ્થા હોય કે સરકાર, આપણે સૌ શ્રી મોદીના 'નેશન ફર
કેન્દ્રીય ગૃહ મંત્રી અને સહકારિતા મંત્રી, શ્રી અમિત શાહે પ્રધાનમંત્રી શ્રી નરેન્દ્ર મોદીને જન્મદિવસની હાર્દિક શુભેચ્છાઓ પાઠવી છે અને તેમના લાંબા આયુષ્ય અને સારા સ્વાસ્થ્ય માટે પ્રાર્થના કરી છે. X પરની તેમની પોસ્ટમાં, શ્રી અમિત શાહે કહ્યું કે હું દેશના લોકપ્રિય પ્રધાનમંત્રી શ્રી નરેન્દ્ર મોદીને મારી હૃદયપૂર્વકની શુભેચ્છાઓ આપું છું, જેઓ તેમની દ્રષ્ટિ, અથાક પ્રયત્નો અને નિઃસ્વાર્થ સેવાથી લાખો લોકોના જીવનમાં સમૃદ્ધિ અને આત્મવિશ્વાસ લાવ્યા છે. તેમના લાંબા આયુષ્ય અને સારા સ્વાસ્થ્ય માટે પણ હું ભગવાનને પ્રાર્થના કરું છું.
કેન્દ્રીય ગૃહ મંત્રી અને સહકારિતા મંત્રીએ કહ્યું કે, શ્રી નરેન્દ્ર મોદી નેતૃત્વ, સંવેદનશીલતા અને સખત પરિશ્રમનો અનોખો સમન્વય ધરાવે છે. તેમણે આપણા દેશના પ્રયાસોના સ્કેલ અને અવકાશને બદલી નાખ્યો છે, પછી તે કોવિડ-19 રસીના વિકાસમાં હોય કે ચંદ્રયાન-3ની સફળતા. આજે આપણો ત્રિરંગો આખી દુનિયામાં ગર્વથી લહેરી રહ્યો છે.
શ્રી અમિત શાહે કહ્યું કે પ્રધાનમંત્રી શ્રી નરેન્દ્ર મોદીએ દરેક ભારતીયના હૃદય સાથે જોડાણ કર્યું છે અને તેમને દેશના વિકાસ સાથે જોડવાનું નોંધપાત્ર કાર્ય પૂર્ણ કર્યું છે, જે ઇતિહાસમાં અભૂતપૂર્વ સિદ્ધિ છે. દેશના લાખો ગરીબ લોકોને ગરીબીના અભિશાપમાંથી મુક્ત કરવા અને તેમના જીવનમાં પરિવર્તન લાવવાના તેમના સંકલ્પને કારણે, શ્રી મોદીને આજે 'દીનમિત્ર' તરીકે ઓળખવામાં આવે છે.
કેન્દ્રીય ગૃહમંત્રી અને સહકારિતા મંત્રીએ જણાવ્યું હતું કે, શ્રી નરેન્દ્ર મોદી નવા ભારતના શિલ્પકાર છે, જેમણે આપણા દેશની પ્રાચીન ધરોહર પર આધારિત ભવ્ય અને આત્મનિર્ભર ભારત માટે મજબૂત પાયો સ્થાપવાની દિશામાં કામ કર્યું છે. ભલે તે સંસ્થા હોય કે સરકાર, આપણે બધા શ્રી મોદીના 'નેશન ફર્સ્ટ' અભિગમમાંથી પ્રેરણા લઈએ છીએ. આવા અસાધારણ નેતાના માર્ગદર્શન હેઠળ રાષ્ટ્રની સેવા કરવાની તક મળી એ મારું સૌભાગ્ય છે.
શ્રી અમિત શાહે કહ્યું કે પ્રધાનમંત્રી શ્રી નરેન્દ્ર મોદીના નેતૃત્વમાં સ્વાતંત્ર્ય સેનાનીઓની પરિકલ્પના મુજબ છેલ્લા 9 વર્ષથી ભારતનું નિર્માણ થઈ રહ્યું છે. તેમણે પ્રધાનમંત્રી શ્રી નરેન્દ્ર મોદીના જન્મદિવસ પર X પર એક વીડિયો પણ શેર કર્યો હતો.
પ્રધાનમંત્રીનું કાર્યાલય
પ્રધાનમંત્રીએ ચેન્નાઇને યુનેસ્કોનાં ક્રિએટિવ શહેરોનાં નેટવર્કમાં સમાવેશ થવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ચેન્નાઇને યુનેસ્કોનાં ક્રિએટિવ શહેરોનાં નેટવર્કમાં સમાવેશ થવા બદલ અભિનંદન પાઠવ્યા હતા.
પ્રધાનમંત્રીએ કહ્યું, “ચેન્નાઇની સમૃદ્ધ સંગીત પરંપરા માટે યુનેસ્કો ક્રિએટિવ શહેરોનાં નેટવર્કમાં તેના સમાવેશ પર ચેન્નાઇના લોકોને અભિનંદન. આપણી સમૃદ્ધ સંસ્કૃતિમાં ચેન્નાઇનું યોગદાન મૂલ્યવાન છે. આ ભારત માટે ગૌરવની બાબત છે.
(Visitor Counter : 103
પ્રધાનમંત્રીનું કાર્યાલય
પ્રધાનમંત્રીએ ભારતમાં જાપાનના રાજદૂત શ્રી હિરોશી સુઝુકી દ્વારા ભારતીય વાનગીઓનું પ્રદર્શન કરતો વીડિયો શેર કર્યો
પ્રધાનમંત્રી શ્રી નરેન્દ્ર મોદીએ ભારતમાં જાપાનના રાજદૂત શ્રી હિરોશી સુઝુકી દ્વારા એક વીડિયો શેર કર્યો છે જેમાં તેઓ, તેમની પત્ની સાથે, ભારતીય વાનગીઓનો સ્વાદ માણતા જોઈ શકાય છે.
ભારતમાં જાપાનના રાજદૂત શ્રી હિરોશી સુઝુકી દ્વારા એક ટ્વીટ શેર કરતા, પ્રધાનમંત્રીએ ટ્વીટ કર્યું:
“શ્રી એમ્બેસેડર, આ એક એવી સ્પર્ધા છે જેને હારવામાં આપને વાંધો નથી. તમને ભારતની રાંધણ વિવિધતાનો આનંદ માણતા અને તેને આવી નવીન રીતે રજૂ કરતા જોઈને આનંદ થયો. વીડિયો મોકલતા રહો!”
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રીએ નવા સંસદ ભવનની છત પર રાષ્ટ્રીય પ્રતીકનું અનાવરણ કર્યું
સંસદના નિર્માણ સાથે સંકળાયેલા શ્રમજીવીઓ સાથે વાર્તાલાપ કર્યો
પ્રધાનમંત્રી શ્રી નરેન્દ્ર મોદીએ આજે સવારે નવા સંસદ ભવનની છત પર રાષ્ટ્રીય પ્રતીકનું અનાવરણ કર્યું હતું.
પ્રધાનમંત્રી શ્રીએ ટ્વીટ કર્યું:
"આજે સવારે, મને નવી સંસદની છત પર રાષ્ટ્રીય પ્રતીકનું અનાવરણ કરવાનું સન્માન મળ્યું."
પ્રધાનમંત્રી શ્રીએ નવી સંસદના કાર્ય સાથે સંકળાયેલા શ્રમજીવીઓ સાથે પણ વાતચીત કરી હતી.
“સંસદના નિર્માણ સાથે સંકળાયેલા શ્રમજીવીઓ સાથે મારો અદ્ભુત સંવાદ થયો. અમને તેમના પ્રયાસો પર ગર્વ છે અને અમારા રાષ્ટ્ર માટે તેમના યોગદાનને હંમેશા યાદ રાખીશું.”
રાષ્ટ્રીય પ્રતીક બ્રોન્ઝથી બનેલું છે અને તેનું કુલ વજન 9500 કિગ્રા છે અને તેની ઊંચાઈ 6.5 મીટર છે. તેને નવા સંસદ ભવનનાં સેન્ટ્રલ ફોયરની ટોચ પર નાખવામાં આવ્યું છે. પ્રતીકને ટેકો આપવા માટે લગભગ 6500 Kg વજનનું સ્ટીલનું સહાયક માળખું બનાવવામાં આવ્યું છે.
કન્સેપ્ટ સ્કેચ અને નવા સંસદ ભવનની છત પર રાષ્ટ્રીય પ્રતીકના કાસ્ટિંગની પ્રક્રિયા ક્લે મોડેલિંગ/કોમ્પ્યુટર ગ્રાફિકથી લઈને બ્રોન્ઝ કાસ્ટિંગ અને પોલિશિંગ સુધીની તૈયારીના આઠ જુદા જુદા તબક્કામાંથી પસાર થઈ છે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
ઉત્તર પ્રદેશના રાજ્યપાલે પીએમ સાથે મુલાકાત કરી
ઉત્તર પ્રદેશના રાજ્યપાલ શ્રીમતી આનંદીબેન પટેલે ગઈકાલે પ્રધાનમંત્રી શ્રી નરેન્દ્ર મોદી સાથે મુલાકાત કરી હતી.
પ્રધાનમંત્રી કાર્યાલયે ટ્વીટ કર્યું;
"ઉત્તર પ્રદેશના રાજ્યપાલ શ્રીમતી @આનંદીબેનપટેલે ગઈ કાલે, 26મી જુલાઈના રોજ PM @narendramodi સાથે મુલાકાત કરી હતી.
Governor of Uttar Pradesh, Smt. @anandibenpatel, called on PM @narendramodi yesterday, on 26th July. pic.twitter.com/9Xke5brTvM
— PMO India  July 27, 2023
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ એઈમ્સમાં વિવિધ મહત્ત્વપૂર્ણ પરિયોજનાઓનું લોકાર્પણ અને શિલાન્યાસ કર્યાં
પ્રધાનમંત્રી શ્રી નરેન્દ્ર મોદીએ આજે નવી દિલ્હીમાં ઓલ ઇન્ડિયા ઇન્સ્ટિટ્યૂટ ઑફ મેડિકલ સાયન્સિસ માં નેશનલ સેન્ટર ફોર એજિંગનું શિલારોપણ કર્યું હતું. આ સેન્ટર વયોવૃદ્ધ લોકોને મલ્ટિ-સ્પેશિયાલિટી આરોગ્યલક્ષી સેવા પ્રદાન કરશે. આ સેન્ટર 200 જનરલ વોર્ડ બેડ ધરાવે છે.
આ જ કાર્યક્રમ દરમિયાન પ્રધાનમંત્રીએ સફદરજંગ હોસ્પિટલમાં 555-બેડ ધરાવતા સુપર સ્પેશિયાલિટી બ્લોકનું ઉદઘાટન પણ કર્યું હતું. તેમણે સફદરજંગ હોસ્પિટલમાં 500-બેડ ધરાવતા નવા ઇમરજન્સી બ્લોક, એઈમ્સમાં 300 બેડ ધરાવતાં પાવર ગ્રિડ વિશ્રામ સદન તથા એઈમ્સ, એન્સારી નગર અને ટ્રોમા સેન્ટર વચ્ચે કનેક્શન મોટોરેબલ ટનલ પણ દેશને અર્પણ કરી હતી.
પ્રધાનમંત્રીએ કહ્યું હતું કે, છેલ્લાં ચાર વર્ષમાં ભારતમાં સરકારી આરોગ્ય સેવાને નવી દિશા આપવામાં આવી છે. તેમણે જણાવ્યું હતું કે, શ્રેણીબદ્ધ નીતિગત હસ્તક્ષેપો મારફતે કેન્દ્ર સરકારનો ઉદ્દેશ એવી સ્થિતિ પેદા કરવાનો છે, જેમાં ગરીબ અને મધ્યમ વર્ગને સારી આરોગ્ય સેવાઓ સુલભ થઈ શકે. તેમણે કહ્યું હતું કે, વર્તમાન આરોગ્યલક્ષી માળખાગત સુવિધાઓમાં સુધારો થઈ રહ્યો છે અને બીજી શ્રેણીના તથા ત્રીજી શ્રેણીના શહેરોમાં સારી સ્વાસ્થ્ય સુવિધાઓ ઊભી કરવામાં આવી છે.
પ્રધાનમંત્રીએ રાષ્ટ્રીય આરોગ્ય નીતિનો ઉલ્લેખ કરતાં કહ્યું હતું કે, વાજબી આરોગ્ય સેવા અને રોગનું નિવારણ સરકારની કાર્યસૂચિમાં ટોચનું સ્થાન પણ ધરાવે છે. તેમણે જણાવ્યું હતું કે, ગ્રામીણ વિકાસ મંત્રાલય, પીવાનું પાણી અને સાફસફાઈ મંત્રાલય, મહિલા અને બાળ વિકાસ મંત્રાલય તથા આયુષ મંત્રાલય એમ તમામ આ બહુઆયામી અભિગમથી સંકળાયેલા છે.
પ્રધાનમંત્રીએ કહ્યું હતું કે, ભારતે વર્ષ 2025 સુધીમાં ટીબી નાબૂદ કરવાનો લક્ષ્યાંક નિર્ધારિત કર્યો છે, જ્યારે સમગ્ર વિશ્વમાંથી 2030 અગાઉ ટીબી નાબૂદ કરવાનો લક્ષ્યાંક છે. તેમણે જણાવ્યું હતું કે, તેમને દેશનું તબીબી ક્ષેત્ર આ કામગીરી પૂર્ણ કરશે એવો વિશ્વાસ છે.
NP/J.Khunt/RP
(Visitor Counter : 65
આંકડાશાસ્ત્ર અને કાર્યક્રમ અમલીકરણ મંત્રાલય
ભારતમાં પેરોલ રિપોર્ટિંગ - એક ઔપચારિક રોજગાર પરિપ્રેક્ષ્ય
રાષ્ટ્રીય આંકડાકીય કાર્યાલય , આંકડા અને કાર્યક્રમ અમલીકરણ મંત્રાલયે દેશના રોજગાર આઉટલુક પર સપ્ટેમ્બર, 2017 થી જાન્યુઆરી, 2022 ના સમયગાળાને આવરી લેતી પ્રેસનોટ પ્રકાશિત કરી છે, જેમાં પ્રગતિનું મૂલ્યાંકન કરવા માટે પસંદગીની સરકારી એજન્સીઓ પાસે ઉપલબ્ધ વહીવટી રેકોર્ડ્સ ચોક્કસ પરિમાણો પર આધારિત છે.
વિગતવાર નોંધ જોડાયેલ છે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 106
પ્રધાનમંત્રીનું કાર્યાલય
બ્રાઝિલિયામાં 11મા બ્રિક્સ શિખર સંમેલન દરમિયાન બ્રિક્સ બિઝનેસ કાઉન્સિલ અને ન્યૂ ડેવલપમેન્ટ બૅન્ક સાથે નેતાઓ સાથેની વાતચીતમાં પ્રધાનમંત્રીનું વક્તવ્ય
માનનીય અધ્યક્ષ,
મહાનુભાવો,
બ્રિક્સ બિઝનેસ કાઉન્સિલ અને ન્યૂ ડેવલપમેન્ટ બૅન્કના સભ્યો,
આ ચર્ચામાં જોડાવા બદલ મને આનંદ થાય છે.
આ બે મિકેનિઝમ્સ બ્રિક્સ દેશો વચ્ચે વ્યવહારિક સહકાર માટે ઉપયોગી પ્લેટફોર્મ્સ છે.
હું તેમના પ્રયત્નો માટે તેમનો આભાર માનું છું.
બ્રિક્સ દેશો વિશ્વની આર્થિક વૃદ્ધિ માટે આશાનું કિરણ છે. આપણા વ્યવસાયોની નવીનતા અને સખત પરિશ્રમ આપણી ઊર્જાનો સ્ત્રોત છે.
આજના યુગમાં વ્યાપારની દરેક તકને ઓળખીને તેનો તાત્કાલિક લાભ લેવો જરૂરી છે.
હું આ સંદર્ભમાં કંઈક સૂચવવા માગું છું.
પહેલું, કાઉન્સિલે આગામી સમિટ સુધીમાં 500 અબજ ડૉલરના ઇન્ટ્રા-બ્રિક્સ ટ્રેડ ટાર્ગેટને હાંસલ કરવા માટેનો રોડમેપ તૈયાર કર્યો હતો. આ પ્રયાસમાં આપણી વચ્ચે આર્થિક પૂરકતાઓની ઓળખ મહત્વપૂર્ણ રહેશે.
બીજું, પાંચ દેશોમાં અનેક એગ્રો-ટેક સ્ટાર્ટ-અપ્સ ઉભરી આવ્યાં છે. તેમનું નેટવર્ક અનુભવો વહેંચવા અને આપણાં મોટાં બજારોનો લાભ લેવા માટે ઉપયોગી થશે. આ સ્ટાર્ટ-અપ્સનાં માધ્યમથી કૃષિમાં ટેકનોલોજી અને ડેટા એનાલિટિકલ ટૂલ્સના ઉપયોગને પણ પ્રોત્સાહન આપવામાં આવશે.
ત્રીજું, સાર્વત્રિક સ્વાસ્થ્ય કવરેજનો સામનો કરી રહેલા પડકારોનું સમાધાન કરવા માટે કાઉન્સિલ ડિજિટલ હેલ્થ એપ્લિકેશન્સના ઉપયોગ પર ભારતમાં એક હૅકાથોનનું આયોજન કરવા પર વિચાર કરી શકે છે.
ચોથું, લઘુ અને મધ્યમ ઉદ્યોગો માટે એક કાર્યકારી જૂથ શ્રેષ્ઠ પદ્ધતિઓના વિનિમયની સુવિધા આપશે.
બ્રિક્સના બિઝનેસ સમુદાયને બ્રિક્સ પે, ક્રેડિટ રેટિંગ એજન્સી, રિઇન્સ્યુરન્સ પૂલ અને સીડ બૅન્ક જેવા વિષયો પર પ્રારંભિક પ્રગતિથી વ્યવહારિક સમર્થનનો મોટો લાભ મળશે.
ન્યૂ ડેવલપમેન્ટ બૅન્ક અને બ્રિક્સ બિઝનેસ કાઉન્સિલ વચ્ચે ભાગીદારીનો કરાર બંને સંસ્થાઓ માટે ઉપયોગી સાબિત થશે.
આપણી અર્થવ્યવસ્થાઓને મોટા પાયે માળખાગત ફાઇનાન્સની જરૂર છે. હું માનું છું કે ન્યૂ ડેવલપમેન્ટ બૅન્ક આ ક્ષેત્રમાં મૂલ્યવાન સહાય પ્રદાન કરી શકે છે.
હું એનડીબી દ્વારા પ્રોજેક્ટ પ્રિપરેશન ફંડના શુભારંભને આવકારું છું.
એનડીબીના પોર્ટફોલિયોમાં ખાનગી ક્ષેત્રના પ્રોજેક્ટ્સની હાજરીથી બૅન્કની હાજરીમાં વધારો થશે.
મિત્રો,
હું બ્રિક્સ દેશો અને એનડીબીને આપત્તિને અનુકૂળ માળખાગત પહેલ માટે ગઠબંધનમાં જોડાવા વિનંતી કરું છું.
ભારતને એનડીબી સાથે આપત્તિને અનુકૂળ ઇન્ફ્રાસ્ટ્રક્ચર માટે માર્ગદર્શક સિદ્ધાંતો તૈયાર કરવા પર કામ કરવાની ખુશી થશે.
હું વિનંતી કરું છું કે ભારતમાં એનડીબીની પ્રાદેશિક કચેરીની સ્થાપનાનું કાર્ય ટૂંક સમયમાં પૂર્ણ થવું જોઈએ. આનાથી અમારાં પ્રાથમિકતાવાળા ક્ષેત્રોમાં પરિયોજનાઓને પ્રોત્સાહન મળશે.
મિત્રો,
તમે ભારતમાં રોકાણની વધતી તકો અને નવીનતાની ઇકો સિસ્ટમથી પરિચિત છો.
હું આપ સૌને વર્ષ 2022 સુધીમાં નવા ભારતનું નિર્માણ કરવા અને ભારતની વિકાસ યાત્રાનો હિસ્સો બનવા આમંત્રણ આપું છું.
મહાનુભાવો, મિત્રો,
હું એમ કહીને સમાપન કરીશ કે બ્રિક્સના આર્થિક સહકારને મજબૂત કરવાનું આપણું સ્વપ્ન કાઉન્સિલ અને એનડીબીના સંપૂર્ણ સહકારથી જ સાકાર થઈ શકે છે.
આ હેતુ માટેના તમારા પ્રયત્નોમાં ભારત તમારી સાથે છે.
ખૂબ ખૂબ આભાર.
(Visitor Counter : 71
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ્સ
અત્યાર સુધીમાં 14,183 દર્દી સાજા થયા
ક્રમબદ્ધ, સક્રીયતાપૂર્ણ અને પૂર્વ-અસરકારક પ્રતિક્રિયા વ્યૂહનીતિ સાથે ભારત સરકાર તેમજ રાજ્યો/ કેન્દ્ર શાસિત પ્રદેશો દ્વારા કોવિડ-19 મહામારીના નિરાકરણ, નિયંત્રણ અને વ્યવસ્થાપન માટે વિવિધ પગલાં લેવામાં આવી રહ્યાં છે. આ તમામ પગલાં પર નિયમિત ધોરણે સર્વોચ્ચ સ્તરે દેખરેખ રાખવામાં આવે છે.
કેન્દ્રીય આરોગ્ય અને પરિવાર કલ્યાણ મંત્રી ડૉ. હર્ષવર્ધને આજે ગુજરાતના નાયબ મુખ્યમંત્રી અને આરોગ્ય મંત્રી શ્રી નીતિનભાઇ પટેલ, મહારાષ્ટ્રના આરોગ્ય મંત્રી શ્રી રાજેશ ટોપે સાથે આરોગ્ય અને પરિવાર કલ્યાણ મંત્રાલયના રાજ્યમંત્રી શ્રી અશ્વિનીકુમાર ચોબે અને કેન્દ્ર તેમજ રાજ્યના વરિષ્ઠ અધિકારીઓની ઉપસ્થિતિમાં બંને રાજ્યોમાં વર્તમાન સ્થિતિની સમીક્ષા માટે બેઠક યોજી હતી જેમાં કોવિડ-19ની સ્થિતિ, અત્યાર સુધીમાં લેવાયેલા પગલાં અને તેમના વ્યવસ્થાપન માટેની તૈયારીઓની સમીક્ષા કરવામાં આવી હતી.
ડૉ. હર્ષવર્ધને ભારપૂર્વક કહ્યું હતું કે આ સમયમાં બિન-કોવિડ આવશ્યક સેવાઓની જરાય પણ અવગણના ન થવી જોઇએ. તેમજ, રાજ્યોને સુનિશ્ચિત કરવું જરૂરી છે કે, ગંભીર તીવ્ર શ્વસન ચેપ / ઇન્ફ્લુએન્ઝા જેવી બીમારી ના કેસોનું સ્ક્રિનિંગ અને પરીક્ષણ થવું જોઇએ કારણ કે તેનાથી કોઇપણ ઉભરતા હોટસ્પોટ ઓળખવામાં અને તેના વ્યવસ્થાપન માટે સમયસર વ્યૂહનીતિ ઘડવામાં મદદ મળશે. તેમણે વધુ ભારપૂર્વક કહ્યું હતું કે, કોવિડ-19નો રીપોર્ટ આવે ત્યારે તેમની સાથે થતી ભેદભાવની લાગણી દૂર કરવા માટે આક્રમક વર્તણૂક પરિવર્તન કમ્યુનિકેશન કવાયતની જરૂર છે જેનાથી લોકો સમયસર જાણ કરવામાં, તબીબી વ્યવસ્થાપનમાં અને મૃત્યુદર ઘટાડવામાં મદદરૂપ થશે.
દેશમાં અત્યાર સુધીમાં 14,183 દર્દીઓ સાજા થઇ ગયા છે. છેલ્લા 24 કલાકમાં વધુ 1457 દર્દી સાજા થયા છે જે 28.72% દર્દીઓ સાજા થવાનો દર બતાવે છે. અત્યાર સુધીમાં દેશમાં કોવિડ-19ના પુષ્ટિ થયેલા પોઝિટીવ કેસોની કુલ સંખ્યા 49,391 થઇ છે. ગઇકાલ સુધીમાં ભારતમાં કોવિડ-19ના નવા 2958 કેસો પોઝિટીવ મળ્યા હોવાની પુષ્ટિ થઇ છે.
કોવિડ-19 સંબંધિત ટેકનિકલ પ્રશ્નો, માર્ગદર્શિકાઓ અને સલાહસૂચનો અંગે પ્રમાણભૂત માહિતી માટે કૃપા કરીને આ વેબસાઇટની નિયમિત મુલાકાત લો : https://www.mohfw.gov.in/.
કોવિડ-19 સંબંધિત કોઇપણ ટેકનિકલ પ્રશ્નો technicalquery.covid19[at]gov[dot]in પર અને અન્ય પ્રશ્નો ncov2019[at]gov[dot]in પર ઇમેલ પણ કરી શકો છો.
જો કોવિડ-19 સંબંધિત કોઇપણ પ્રશ્ન હોય તો, કૃપા કરીને આરોગ્ય અને પરિવાર કલ્યાણ મંત્રાલયના હેલ્પલાઇન નંબર : +91-11-23978046 અથવા 1075  પર કૉલ કરો. કોવિડ-19 અંગે રાજ્યો/ કેન્દ્ર શાસિત પ્રદેશોના હેલ્પલાઇન નંબરોની યાદી https://www.mohfw.gov.in/pdf/coronvavirushelplinenumber.pdf પર ઉપલબ્ધ છે.
GP/DS
(
પ્રધાનમંત્રીનું કાર્યાલય
પીએમએ ડૉ. એમ.એસ. સ્વામીનાથનના નિધન પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ પ્રખ્યાત કૃષિ વૈજ્ઞાનિક ડૉ. એમ.એસ. સ્વામીનાથનના નિધન પર ઘેરો શોક વ્યક્ત કર્યો છે જેમના "કૃષિ ક્ષેત્રે અભૂતપૂર્વ કાર્યથી લાખો લોકોના જીવનમાં પરિવર્તન આવ્યું અને આપણા રાષ્ટ્ર માટે ખાદ્ય સુરક્ષા સુનિશ્ચિત થઈ."
પ્રધાનમંત્રીએ X પર એક થ્રેડ પોસ્ટ કર્યું:
"ડૉ. એમ.એસ. સ્વામીનાથનજીના નિધનથી ખૂબ જ દુઃખ થયું. આપણા રાષ્ટ્રના ઈતિહાસના અત્યંત નિર્ણાયક સમયગાળામાં, કૃષિ ક્ષેત્રે તેમના અભૂતપૂર્વ કાર્યથી લાખો લોકોના જીવનમાં પરિવર્તન આવ્યું અને આપણા રાષ્ટ્ર માટે ખાદ્ય સુરક્ષા સુનિશ્ચિત થઈ.
કૃષિમાં તેમના ક્રાંતિકારી યોગદાન ઉપરાંત, ડૉ. સ્વામીનાથન નવીનતાના પાવરહાઉસ અને ઘણા લોકો માટે પોષક માર્ગદર્શક હતા. સંશોધન અને માર્ગદર્શન માટે તેમની અતૂટ પ્રતિબદ્ધતાએ અસંખ્ય વૈજ્ઞાનિકો અને સંશોધકો પર અમીટ છાપ છોડી છે.
હું ડૉ. સ્વામીનાથન સાથેની મારી વાતચીતને હંમેશા યાદ રાખીશ. ભારતની પ્રગતિ જોવાનો તેમનો જુસ્સો અનુકરણીય હતો.
તેમનું જીવન અને કાર્ય આવનારી પેઢીઓને પ્રેરણા આપશે. તેમના પરિવાર અને પ્રશંસકો પ્રત્યે સંવેદના. ઓમ શાંતિ."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનેમંત્રીએ પાંચ વંદે ભારત ટ્રેનને લીલી ઝંડી બતાવી
પ્રધાનમંત્રી શ્રી નરેન્દ્ર મોદીએ આજે મધ્યપ્રદેશના ભોપાલમાં રાણી કમલાપતિ રેલવે સ્ટેશન ખાતે પાંચ વંદે ભારત એક્સપ્રેસ ટ્રેનને લીલી ઝંડી બતાવી હતી. પાંચ વંદે ભારત ટ્રેનો છે ભોપાલ  - ઈન્દોર વંદે ભારત એક્સપ્રેસ; ભોપાલ  - જબલપુર વંદે ભારત એક્સપ્રેસ; રાંચી - પટના વંદે ભારત એક્સપ્રેસ; ધારવાડ - બેંગલુરુ વંદે ભારત એક્સપ્રેસ અને ગોવા  - મુંબઈ વંદે ભારત એક્સપ્રેસ.
પ્રધાનમંત્રીએ રાણી કમલાપતિ - ઈન્દોર વંદે ભારત એક્સપ્રેસના પ્રથમ કોચનું નિરીક્ષણ કર્યું. તેમણે ટ્રેનમાં સવાર બાળકો અને ક્રૂ સાથે પણ વાતચીત કરી હતી.
પ્રધાનમંત્રીએ ટ્વીટ કર્યું
"આજે ભોપાલમાં એકસાથે પાંચ વંદે ભારત ટ્રેનો શરૂ કરવાનું સૌભાગ્ય પ્રાપ્ત થયું. આ દર્શાવે છે કે અમારી સરકાર સમગ્ર દેશમાં ઈન્ફ્રાસ્ટ્રક્ચર અને કનેક્ટિવિટીના ઝડપી વિકાસ માટે કેટલી પ્રતિબદ્ધ છે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
સ્વાસ્થ્ય અને પરિવાર કલ્યાણ મંત્રાલય
અફવાઓ વિ હકીકતો
કોવેક્સિન માટે નિયમનકારી મંજૂરીનો દાવો કરતા મીડિયા રિપોર્ટ્સ રાજકીય દબાણને કારણે ઉતાવળ કરવામાં આવી હતી તે ભ્રામક અને તથ્યહિન છે
કટોકટી ઉપયોગની અધિકૃતતા માટે કોવિડ-19 રસીઓને મંજૂર કરવામાં વૈજ્ઞાનિક અભિગમ અને નિયત ધોરણોનું પાલન કરાયું
એવા મીડિયા અહેવાલો છે જેમાં દાવો કરવામાં આવ્યો છે કે ભારત બાયોટેક, સ્વદેશી COVID-19 રસીના ઉત્પાદક - કોવેક્સિનને રાજકીય દબાણને કારણે "ચોક્કસ પ્રક્રિયાઓ છોડવી પડી" અને ક્લિનિકલ ટ્રાયલને "ઝડપી" કરવી પડી. અહેવાલો વધુમાં દાવો કરે છે કે રસી માટે હાથ ધરવામાં આવેલા ક્લિનિકલ ટ્રાયલના ત્રણ તબક્કામાં ઘણી અનિયમિતતાઓ હતી. આ મીડિયા અહેવાલો સંપૂર્ણપણે ભ્રામક, તથ્યહિન અને ખોટી માહિતીપ્રદ છે.
તે સ્પષ્ટ કરવામાં આવે છે કે ભારત સરકાર અને રાષ્ટ્રીય નિયમનકાર એટલે કે CDSCO એ કટોકટીના ઉપયોગની અધિકૃતતા માટે COVID-19 રસીઓને મંજૂર કરવામાં વૈજ્ઞાનિક અભિગમ અને નિર્ધારિત ધોરણોનું પાલન કર્યું છે. સેન્ટ્રલ ડ્રગ્સ સ્ટાન્ડર્ડ કંટ્રોલ ઓર્ગેનાઈઝેશન ની વિષય નિષ્ણાત સમિતિ ની 1લી અને 2જી જાન્યુઆરી, 2021ના રોજ બેઠક મળી હતી અને મેસર્સ ભારત બાયોટેકની કોવિડ-19 વાયરસ રસીની મર્યાદિત ઈમરજન્સી મંજૂરી માટેની દરખાસ્તના સંદર્ભમાં યોગ્ય ચર્ચા વિચારણા કર્યા પછી ભલામણો કરી હતી. . જાન્યુઆરી 2021માં મર્યાદિત કટોકટીના ઉપયોગ માટે કોવેક્સિનને મંજૂરી આપવામાં આવી તે પહેલાં, વિષય નિષ્ણાત સમિતિએ રસીની સલામતી અને રોગપ્રતિકારક શક્તિ પરના ડેટાની સમીક્ષા કરી હતી અને ક્લિનિકલ ટ્રાયલ મોડમાં વિપુલ સાવચેતી તરીકે જાહેર હિતમાં કટોકટીની સ્થિતિમાં મર્યાદિત ઉપયોગ માટે પરવાનગી આપવા ભલામણ કરી હતી. , રસીકરણ માટે વધુ વિકલ્પો હોય છે, ખાસ કરીને મ્યુટન્ટ સ્ટ્રેન્સ દ્વારા ચેપના કિસ્સામાં. કોવેક્સિનના સૂચિત ડોઝના તબક્કા 3 ક્લિનિકલ ટ્રાયલ શરૂ કરવા માટે SECની મંજૂરી મેસર્સ ભારત બાયોટેક દ્વારા રજૂ કરાયેલા વૈજ્ઞાનિક ડેટા અને આ સંદર્ભમાં સ્થાપિત પ્રથાઓ પર આધારિત હતી. તદુપરાંત, કોવેક્સિનના ક્લિનિકલ ટ્રાયલ્સમાં કથિત 'અવૈજ્ઞાનિક ફેરફારો', જેમ કે સમાચાર અહેવાલોમાં દાવો કરવામાં આવ્યો છે, મેસર્સ ભારત બાયોટેક દ્વારા CDSCO માં સબમિશન, CDSCO માં યોગ્ય પ્રક્રિયાના પાલન અને DGCI ની મંજૂરી સાથે કરવામાં આવ્યા હતા.
વધુમાં, પાછળથી, મેસર્સ ભારત બાયોટેક દ્વારા કરવામાં આવેલી વધુ રજૂઆત અને CDSCO ના SEC દ્વારા વચગાળાની અસરકારકતા અને સલામતી ડેટાના મૂલ્યાંકનના આધારે, 11મી માર્ચ 2021 ના રોજ 'ક્લિનિકલ ટ્રાયલ મોડ'માં COVID-19 રસીના વહીવટની સ્થિતિ દૂર કરવામાં આવી હતી. .
સીડીએસસીઓની વિષય નિષ્ણાત સમિતિની ભલામણો પર જ રાષ્ટ્રીય નિયમનકાર દ્વારા વિવિધ શરતો અને નિયંત્રણો સાથે કટોકટીની સ્થિતિમાં મર્યાદિત ઉપયોગ માટે કોવેક્સિન સહિત કોવિડ-19 રસીઓને અધિકૃતતા આપવામાં આવી હતી. વિષય નિષ્ણાત સમિતિમાં પલ્મોનોલોજી, ઇમ્યુનોલોજી, માઇક્રોબાયોલોજી, ફાર્માકોલોજી, બાળરોગ, આંતરિક દવા વગેરે ક્ષેત્રોના ડોમેન જ્ઞાન નિષ્ણાતોનો સમાવેશ થાય છે.
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 155
પ્રધાનમંત્રીનું કાર્યાલય
ગ્લોબલ બાયોફ્યુઅલ એલાયન્સ  ની શરૂઆત
પ્રધાનમંત્રી શ્રી નરેન્દ્ર મોદીએ સિંગાપોર, બાંગ્લાદેશ, ઈટાલી, યુએસએ, બ્રાઝિલ, આર્જેન્ટિના, મોરેશિયસ અને યુએઈના નેતાઓ સાથે 9 સપ્ટેમ્બર 2023ના રોજ નવી દિલ્હીમાં G20 સમિટની બાજુમાં ગ્લોબલ બાયોફ્યુઅલ એલાયન્સની શરૂઆત કરી હતી.
ગ્લોબલ બાયોફ્યુઅલ એલાયન્સ  એ G20 અધ્યક્ષ તરીકે ભારત દ્વારા એક પહેલ છે. એલાયન્સ ટેક્નોલોજીની પ્રગતિને સરળ બનાવવા, ટકાઉ જૈવ ઇંધણનો સઘન ઉપયોગ કરીને, મજબૂત સ્ટાન્ડર્ડ સેટિંગ અને હિતધારકોની વિશાળ સ્પેક્ટ્રમની ભાગીદારી દ્વારા પ્રમાણપત્રને આકાર આપીને જૈવ ઇંધણના વૈશ્વિક વપરાશને ઝડપી બનાવવાનો ઇરાદો ધરાવે છે. આ જોડાણ જ્ઞાનના કેન્દ્રીય ભંડાર અને નિષ્ણાત હબ તરીકે પણ કામ કરશે. GBA નો ઉદ્દેશ્ય ઉત્પ્રેરક પ્લેટફોર્મ તરીકે સેવા આપવાનો છે, જે ઉન્નતિ માટે વૈશ્વિક સહયોગને પ્રોત્સાહન આપે છે અને જૈવ ઇંધણને વ્યાપકપણે અપનાવે છે.
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પીએમએ લોકોને હર ઘર તિરંગા આંદોલનને મજબૂત કરવા વિનંતી કરી
આઝાદ ભારત માટે ધ્વજનું સપનું જોનારાઓની અદભૂત હિંમત અને પ્રયત્નોને પણ યાદ કર્યા
આપણા ઈતિહાસમાં 22મી જુલાઈની વિશેષ પ્રાસંગિકતા છે કારણ કે આ દિવસે 1947માં આપણો રાષ્ટ્રધ્વજ અપનાવવામાં આવ્યો હતોઃ પીએમ
પ્રધાનમંત્રી શ્રી નરેન્દ્ર મોદીએ લોકોને હર ઘર તિરંગા ચળવળને મજબૂત કરવા વિનંતી કરી છે. શ્રી મોદીએ આઝાદ ભારત માટે ધ્વજનું સપનું જોનારાઓની અદભૂત હિંમત અને પ્રયત્નોને પણ યાદ કર્યા. તેમણે આપણા ત્રિરંગા સાથે સંકળાયેલી સમિતિની વિગતો અને પંડિત નેહરુ દ્વારા લહેરાવવામાં આવેલા પ્રથમ ત્રિરંગા સહિત ઇતિહાસમાંથી કેટલીક રસપ્રદ બાબતો પણ શેર કરી છે. તેમણે કહ્યું કે 22મી જુલાઈનું આપણા ઈતિહાસમાં વિશેષ મહત્વ છે કારણ કે આ દિવસે 1947માં આપણો રાષ્ટ્રધ્વજ અપનાવવામાં આવ્યો હતો.
ટ્વીટ્સની શ્રેણીમાં, પ્રધાનમંત્રીએ કહ્યું;
"આ વર્ષે, જ્યારે આપણે આઝાદી કા અમૃત મહોત્સવ ઉજવી રહ્યા છીએ, ત્યારે ચાલો હર ઘર તિરંગા ચળવળને મજબૂત કરીએ. 13 અને 15 ઓગસ્ટની વચ્ચે તમારા ઘરોમાં ત્રિરંગો લહેરાવો અથવા તેને પ્રદર્શિત કરો. આ ચળવળ રાષ્ટ્રધ્વજ સાથે આપણું જોડાણ વધુ ગાઢ બનાવશે."
"આજે, 22મી જુલાઈનો દિવસ આપણા ઈતિહાસમાં વિશેષ મહત્વ ધરાવે છે. 1947માં આ દિવસે જ આપણો રાષ્ટ્રધ્વજ અપનાવવામાં આવ્યો હતો. આપણા ત્રિરંગા સાથે સંકળાયેલી સમિતિની વિગતો અને પંડિત નેહરુ દ્વારા લહેરાવવામાં આવેલ પ્રથમ ત્રિરંગા સહિત ઈતિહાસમાંથી કેટલીક રસપ્રદ બાબતો શેર કરી છે. "
" આપણે વસાહતી શાસન સામે લડતા હતા ત્યારે આઝાદ ભારત માટે ધ્વજનું સપનું જોનારા તમામની અદભૂત હિંમત અને પ્રયત્નોને યાદ કરીએ છીએ. આપણે આજે, તેમના વિઝનને સાકાર કરવા અને તેમના સપનાના ભારતનું નિર્માણ કરવાની આપણી પ્રતિબદ્ધતાનો પુનરોચ્ચાર કરીએ છીએ."
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
રાષ્ટ્રીય પરિવર્તન માટે એક સર્વગ્રાહી શિક્ષણ પ્રણાલી મહત્વપૂર્ણ છે: પ્રધાનમંત્રી
પ્રધાનમંત્રી શ્રી નરેન્દ્ર મોદીએ કહ્યું કે રાષ્ટ્રીય પરિવર્તન માટે એક સર્વગ્રાહી શિક્ષણ વ્યવસ્થા મહત્વપૂર્ણ છે. MyGovIndia ના એક ટ્વીટને શેર કરતી વખતે પ્રધાનમંત્રીએ કહ્યું કે છેલ્લા 7 વર્ષમાં શિક્ષણના ક્ષેત્રમાં પરિવર્તનની એક ઝલક દર્શાવતો એક સારો વિચાર છે.
એક ટ્વિટમાં પ્રધાનમંત્રીએ કહ્યું;
"રાષ્ટ્રીય પરિવર્તન માટે એક સર્વગ્રાહી શિક્ષણ પ્રણાલી મહત્વપૂર્ણ છે.
છેલ્લા 7 વર્ષમાં શિક્ષણના ક્ષેત્રમાં થયેલા પરિવર્તનની ઝલક દર્શાવતો એક સારો વિચાર છે."
SD/GP/BT
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પશુ સંવર્ધન, ડેરી અને મત્સ્ય ઉછેર મંત્રાલય
શ્રી પરશોત્તમ રૂપાલા 75 ઉદ્યમીઓના કોન્ક્લેવ અને 75 સ્વદેશી પશુધન જાતિઓના પ્રદર્શનમાં ઉદ્ઘાટન સત્રને સંબોધશે
આવતીકાલે યોજાનાર કાર્યક્રમમાં ડૉ. એલ. મુરુગન અને ડૉ. સંજીવ કુમાર બાલ્યાન અતિથિ વિશેષ તરીકે ઉપસ્થિત રહેશે
મત્સ્યોદ્યોગ, પશુપાલન અને ડેરી મંત્રાલય આઝાદી કા અમૃત મહોત્સવના ભાગરૂપે કોન્કલેવનું આયોજન કરી રહ્યું છે
આવતીકાલે નવી દિલ્હીમાં આયોજિત 75 ઉદ્યોગ સાહસિકોના કોન્ક્લેવ અને 75 સ્વદેશી પશુધન જાતિના પ્રદર્શનના ઉદ્ઘાટન સત્રમાં કેન્દ્રીય મત્સ્યોદ્યોગ, પશુપાલન અને ડેરી મંત્રી શ્રી પરશોત્તમ રૂપાલા મુખ્ય અતિથિ ઉપસ્થિત રહેશે અને તેઓ આ ઉદ્ઘાટન સત્રને સંબોધિત કરશે. કેન્દ્રીય મત્સ્યોદ્યોગ, પશુપાલન અને ડેરી રાજ્ય મંત્રી ડૉ. એલ મુરુગન, અને ડૉ. સંજીવ કુમાર બાલ્યાન, MoS, FAHD આ કાર્યક્રમમાં અતિથિઓ હશે અને કાર્યક્રમમાં સંબોધન પણ કરશે.
આઝાદી કા અમૃત મહોત્સવના ભાગ રૂપે, સીઆઈઆઈ સાથે મળીને પશુપાલન અને ડેરી વિભાગ, ડેરી અને મરઘાં, ખેડૂતો, નવીન સાહસિકો, સ્ટાર્ટઅપ્સ અને ઉદ્યોગો પર ધ્યાન કેન્દ્રિત કરીને તેમજ શ્રેષ્ઠ 75 સ્વદેશી જાતિઓ બોવાઇન/કેપ્રિન/એવિયન/પોર્સાઇન પ્રજાતિઓમાંનું પ્રદર્શન કરવા માટે ડિજિટલ પ્રદર્શનનું આયોજન કરી રહ્યું છે.
કોન્કલેવ ખાતેની કોન્ફરન્સ ત્રણ ટેકનિકલ થીમ આધારિત સત્રો પર ધ્યાન કેન્દ્રિત કરી રહી છે જેમકે ઉત્પાદકતામાં વધારો અને પશુ આરોગ્યમાં સુધારો, મૂલ્યવર્ધન અને બજાર જોડાણો અને નવીનતા અને ટેકનોલોજી. ખેડૂતોની આવક વધારવા પર ધ્યાન કેન્દ્રિત કરીને મુખ્ય વલણો દર્શાવવા, તકને ઓળખવા અને ડેરી અને પોલ્ટ્રી ક્ષેત્ર માટે સ્પષ્ટ રોડમેપ દોરવા પર ધ્યાન કેન્દ્રિત કરવામાં આવ્યું છે. કોન્ક્લેવમાંના સત્રો કેટલાક નવીન ઉકેલો/શ્રેષ્ઠ પ્રથાઓ દર્શાવે છે જે ડેરી અને પોલ્ટ્રી સેક્ટરમાં પરિવર્તન લાવવાની અને ખેડૂતોની આવક વધારવાની ક્ષમતા પ્રદાન કરે છે અને ડેરી અને પોલ્ટ્રી સેક્ટર માટે રોડ મેપ બનાવવાનું લક્ષ્ય રાખશે. તે ઉભરતી તકોનો ઉંડો અભ્યાસ કરશે અને પ્રગતિશીલ ખેડૂતો, ઉદ્યોગસાહસિકો તેમજ સ્ટાર્ટ-અપ્સે કેવી રીતે વેલ્યુ એડિશન, વૈવિધ્યસભર પ્રોડક્ટ પોર્ટફોલિયો અને બહેતર માર્કેટ એક્સેસ તેમજ ડેરી અને પોલ્ટ્રી સેક્ટરમાં ગતિશીલતા બદલવા અને આવકની ઉન્નત તકો પણ ઊભી કરવામાં મદદ કરશે.
કોન્ક્લેવમાં ડિજિટલ પ્રદર્શન 75 સ્વદેશી પશુધન જાતિઓ અને ડેરી અને પોલ્ટ્રી ખેડૂતો, FPOs, નવીન સાહસિકો, સ્ટાર્ટ-અપ્સ અને ઉદ્યોગોની સફળતાની વાર્તાઓ પ્રદર્શિત કરશે.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 172
પ્રધાનમંત્રીનું કાર્યાલય
પ્રધાનમંત્રી શ્રીએ ગુજરાતના અંબાજીમાં થયેલી દુર્ઘટનાને કારણે થયેલા જાનહાનિ પર શોક વ્યક્ત કર્યો
પ્રધાનમંત્રી શ્રી નરેન્દ્ર મોદીએ ગુજરાતના અંબાજીમાં એક દુર્ઘટનાને કારણે થયેલા જાનહાનિ પર ઊંડો શોક વ્યક્ત કર્યો છે. તેમણે આ ઘટનામાં ઘાયલ થયેલા લોકો માટે ઝડપથી સ્વસ્થ થવાની પણ શુભેચ્છા પાઠવી હતી.
પ્રધાનમંત્રી કાર્યાલયે ટ્વીટ કર્યું;
"ગુજરાતના અંબાજીમાં થયેલી દુર્ઘટનાને કારણે થયેલા જાનહાનિથી હું ખૂબ જ દુઃખી છું. હું ઘાયલોને ઝડપથી સ્વસ્થ થવાની ઈચ્છા કરું છું. અસરગ્રસ્તોને તમામ શક્ય સહાય પૂરી પાડવામાં આવી રહી છે: PM @narendramodi
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(